مکانات اور شہری غریبی کے خاتمے کی وزارت
سوا ندھی اسکیم کے تحت ریڑھی پٹری والوں کو 2243 کروڑ روپئے کے 22.7 لاکھ قرضے دیئے گئے
نئی دلّی ،29 / ریڑھی پٹری والوں  ایکٹ ، 2014 کو متعلقہ ریاستوں / مرکز کے زیر انتظام علاقوں کے ذریعے اپنے اپنے ضابطے ، اسکیم ، ذیلی ضابطے اور منصوبے کے ذریعے ریڑی پٹری والوں کے نافذ کیا جاتا ہے ۔ اب تک ، اِس قانون کے ضابطوں کے تحت تمام ریاستوں / یو ٹی کے ذریعے ضابطے نوٹیفائی کئے جا چکے ہیں ۔ اسکیم ، لکشدیپ اور لداخ کو چھوڑ کر تمام ریاستوں اور یوٹی کے ذریعے نوٹیفائی کی جا چکی ہے ۔ البتہ ، میگھالیہ کا ریڑھی پٹری والوں سے متعلق ایکٹ ، 2014 اپنا الگ قانون ہے ۔
ہاؤسنگ اور شہری امور کی وزارت جون ، 2020 ء سے پردھان منتری ریڑھی پٹری والوں کی آتم نربھر ندھی اسکیم  ناٖفذ کر رہی ہے تاکہ ریڑھی پٹری والوں کو ، جو شہری علاقوں میں خوانچہ فروشی کر رہے ہیں اور وباء کی وجہ سے بری طرح متاثر ہوئے ہیں ، اپنا کاروبار شروع کرنے کے لئے ایک سال کی مدت کے لئے 10000 روپئے تک کا قرض فراہم کرنے میں سہولت دی جا رہی ہے ۔ قرض کی ادائیگی یا وقت سے پہلے قرض کی ادائیگی پر ، وہ 20000 روپئے تک اور 50000 روپئے تک کے قرض دوسری اور تیسری مرتبہ میں لے سکتے ہیں ۔ اس کے علاوہ ، ’ سوا ندھی سے سمردھی ‘ پہل کے تحت فیض حاصل کرنے والوں کے کنبے حکومتِ ہند کی موجودہ سماجی – اقتصادی فلاحی اسکیموں سے مربوط ہوکر فائدہ حاصل کر سکتے ہیں ۔ اس کا آغاز جنوری ، 2021 ء میں 125 متنخب شہروں میں کیا گیا تھا ۔
26 جولائی ، 2021 ء تک 43.1 لاکھ قرض کی درخواستیں موصول ہوئی ہیں ، جن میں 25.2 لاکھ قرضوں کو منظوری دے دی گئی ہے اور 22.7 لاکھ قرض جاری کر دیئے گئے ہیں ، جن کی رقم 2243 کروڑ روپئے ہے ۔ اس کے علاوہ ، 5.1 لاکھ فیض پانے والوں کی سماجی – اقتصادی پروفائلنگ مکمل کر لی گئی ہے اور 1.5 لاکھ کو اسکیم کے فائدے پہنچائے گئے ہیں ۔
24 مارچ ، 2020 ء یا اس سے پہلے شہری علاقوں میں ریڑھی پٹری کے کام میں مصروف افراد پی ایم سوا ندھی اسکیم کے تحت فائدہ حاصل کرنے کے اہل ہیں ، جن کی شناخت کے لئے مندرجہ ذیل پیمانہ ہے :
- خوانچہ فروش ، جن کے پاس شہری بلدیاتی اداروں  کے ذریعے جاری کردہ ریڑھی پٹری کا سرٹیفکیٹ یا شناختی کارڈ موجود ہے۔
- وہ خوانچہ فروش ، جن کی سروے میں نشاندہی کی گئی ہے لیکن اُن کے پاس سرٹیفکیٹ یا شناختی کارڈ نہیں ہے ۔
- وہ خوانچہ فروش ، جو یو ایل بی کے ذریعے شناختی سروے سے باہر رہ گئے ہیں یا جنہوں نے سروے مکمل ہونے کے بعد ریڑھی پٹری کا کام کیا ہے اور انہیں یو ایل بی / ٹاؤن وینڈنگ کمیٹی  کے ذریعے سفارشی لیٹر  جاری کیا گیا ہے ۔ اور
- شہری / دیہی علاقوں کے آس پاس کے علاقے والے خوانچہ فروش ، جو یو ایل بی کی جغرافیائی حدود میں ریڑھی پٹری لگاتے ہیں اور جنہیں یو ایل بی / ٹی وی سی کے ذریعے ایل او آر جاری کیا گیا ہے ۔
مہاراشٹر میں 26 جولائی ، 2021 ء تک 1.6 لاکھ ریڑھی پٹری والوں کو قرض جاری کئے گئے ، جو 164 کروڑ روپئے کی مالیت کے ہیں ۔ ممبئی اور پونے میں بالترتیب 6395 اور 6169 خوانچہ فروشوں کو قرض دیئے جا چکے ہیں ۔
اس کے علاوہ ، فیض پانے والے 14094 افراد اور اُن کے اہلِ خانہ کی سماجی – اقتصادی پروفائلنگ مکمل کر لی گئی ہے اور 7998 اسکیم کے فوائد فراہم کئے گئے ہیں ۔ ممبئی اور پونے ، اُن 125 شہروں میں شامل نہیں ہیں ، جہاں سوا ندھی سے سمردھی نافذ کی جا رہی ہے ۔
پی ایم سوا ندھی ایک مرکزی سیکٹر کی اسکیم ہے ۔
مہاراشٹر میں 26 جولائی ، 2021 ء تک 4.2 لاکھ قرض کی درخواستیں موصول ہوئیں ، جن میں 1.9 لاکھ قرضوں کو منظوری دی گئی اور 1.6 لاکھ افراد کو قرض جاری کئے گئے ۔
ممبئی میں 21527 قرض کی درخواستیں موصول ہوئیں، 8526 درخواستوں کو منظوری دی گئی اور 6395 قرض جاری کئے گئے ۔ پونے میں 12107 قرض کی درخواستیں موصول ہوئیں ۔ 6946 قرض منظور کئے گئے اور 6169 قرض کئے گئے ۔
مذکورہ معلومات ہاؤسنگ و شہری امور کے وزیر مملکت جناب کوشل کشور نے آج لوک سبھا میں ایک سوال کا تحریری جواب دیتے ہوئے فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7185
(Visitor Counter : 166